ร้านShibuya Shabu ตั้งอยู่ในซ.ทองหล่อ20 เลี้ยวซ้ายเข้าซอยมา ร้านอยู่ทางซ้ายมือ หาง่ายเห็นชัดเจนค่ะ

บรรยากาศภายในร้านดูอบอุ่น สะอาด ไฟสว่าง มีโต๊ะไม่มาก ขนาดร้านไม่ใหญ่ค่ะ

เมื่อวานเราไปทานตอนค่ำ ถึงร้านประมาณ3ทุ่มกว่า คนยังเต็มร้านแต่พอมีโต๊ะว่างค่ะ ไลน์อาหารที่วางจะเป็นผัก ของทานเล่น และก็น้ำ ส่วนเนื้อหมูกับซูชิจะใช้วิธีออเดอร์แล้วมาเสิร์ฟค่ะ

จริงๆครั้งนี้เราตั้งใจไปลองทานซูชิซะมากกว่า นับรวมซูชิที่เราทานไปคนเดียว16 คำได้ เรียกว่าทุบสถิติการทานซูชิต่อครั้งเลยทีเดียวค่ะ???? ด้วยความที่ซูชิคำใหญ่ สด อร่อย ไม่แพ้ไปทานในร้านซูชิดังๆ และยังเป็นบุฟเฟ่ห์ สั่งทานได้ตลอด เราเลยจัดซูชิหน้าปลาไหลไปเต็มที่ ดื่มด่ำกันจนแทบไม่เหลือพื้นที่ในกระเพาะให้ได้ลิ้มลองชาบูเลยก็ว่าได้ ซูชิทุกคำทำได้ดีมากค่ะ California magiทำได้ดีเช่นกัน กุ้งเทมปุระทานตอนมาเสิรฟ์ร้อนๆอร่อยใช้ได้เลยทีเดียวค่ะ 

มาพูดถึงชาบูที่เราทานไปเพียงน้อยนิดกันบ้าง เรารู้สึกว่าเนื้อหมูแร่หนาไปหน่อยค่ะ เลยไม่นุ่มเท่าที่ควร แต่เนื้อหมูคุณภาพดีเลยนะคะ น้ำซุปสุกี้ไม่เข้มข้นมากนัก แต่ไม่ถึงกับจืดค่ะ ผักและเห็ดนานาชนิดดีค่ะ 

มาถึงขนมหวาน ถูกใจพุดดิ้งช็อกโกแลต อร่อยเลยค่ะ

พนักงานบริการดี ถึงแม้บางเมนูที่สั่งจะมีตกหล่นบ้าง ของมาไม่ครบ ต้องตามหลายรอบ แต่ก็โอเคค่ะ

โดยรวมร้านนี้ถึงแม้จะราคา690บาทต่อคน อาหารอาจจะไม่ครบเพราะเรามาทานดึก แต่ขอบอกว่าคุ้มจริงๆค่ะ ใครชอบทานซูชิแนะนำว่าต้องมาลอง!





